За сениорску репрезентацију СР Југославије је дебитовао 2. септембра 1998. у пријатељској утакмици против Швајцарске. Укупно је у дресу националног тима Југославије и Србије и Црне Горе одиграо 37 мечева и постигао један погодатак. Једини гол у дресу репрезентације је постигао 5. септембра 2001. у мечу квалификација за Светско првенство 2002. против Словеније, резултат утакмице је био 1:1, а Ђорђевић је постигао изједначујући погодак. Последњи меч у националном дресу одиграо је у Минхену против Обале Слоноваче (2:3) на Светском првенству 2006. године, када су „плави“ забележили и трећи пораз.